فوق العاده وضعیت چرچیوه‌سینده داها 3 یئنی قانون حؤکمونده قرارنامه " رسمی قزئت" ده درج اولوندو.
قرارنامه‌لر ایله ترور تشکیلات‌لارینا و یاخود دا دؤولتین میللی تهلوکه‌سیزلیگینه قارشی فعالیت آپاردیغینا قرار وئریلن قورولوش، تشکیلاتلانما یاخود دا قروپ‌لارا عضو اولان یا دا علاقه‌سی اولان چوخ سایدا اینسان دؤولت‌ده کی ایشیندن کنارلاشدیریلدی.
"رسمی قزئت"نین تکرار نؤمره‌سینده درج اولونان قانون حؤکمونده کی قرارنامه‌لر ایله ترور تشکیلات‌لارینا و یاخود دا میللی تهلوکه‌سیزلیک شوراسی طرفیندن دؤولتین میللی تهلوکه‌سیزلیگینه قارشی فعالیت آپاردیغینا قرار وئریلن قورولوش، تشکیلاتلانما یاخود دا قروپ‌لارا عضو اولان پولیس مودیرلیگی، ژاندارما قوموتانلیغی، ساحل محافظه قوموتانلیغی و دؤولت قوروم‌لارینداکی چوخ سایدا اینسان دؤولت‌ده کی وظیفه‌لرین‌دن چیخاریلدی.
حاکم‌لیک، ساوجیلیق پئشه‌سیندن اؤز ایستک‌لری ایله امکلی اولانلار یاخود یئنی‌دن پئشه‌سینه قاییتماق ایسته‌ین‌لره 2 آی عرضینده مراجعت ائتمه‌لری و پئشه‌یه قبولدا نظره آلینان خصوصیت‌لری داوام ائتدیرمک شرطیله یئنی‌دن مسلک‌لرینه قاییتما ایمکانی یارادیلدی.
23 ژوئیه تاریخینده قبول ائدیلن قانون حؤکمونده قرارنامه ایله باغلادیلماسینا قرار وئریلن بعضی خصوصی تحصیل موسسه‌لری و اورنجی یاتاق‌خانا‌لاری بو چرچیوه‌دن چیخاریلدی.
آختاریشدا اولان فتح الله چی ترور تشکیلاتی (فئتو) شوبهه‌لی‌لری‌نین حیات یولداش‌لاری‌نین دا پاسپورت‌لاری لغو ائدیلدی.
قانون حؤکمونده کی قرارلارا گؤره حبس‌خانا‌لارا نظارت هئیت‌لری‌نین صدر و عضو‌لری‌نین وظیفه‌لری 10 گون عرضینده باشا چاتا‌جاق.
فوق العاده وضعیت مدتینده شیرکت‌لر ایفلاس‌لارینی تاخیره سالماغی طلب ائده بیلمه‌یه‌جک‌لر.
قرارنامه‌لره اساساً اؤلکه خاریجینده کی فئتو مکتبلرینین دیپلوم‌لاری ایله اؤلکه خاریجینده تحصیل آلان 158 نفرین اورنجی حقوق‌لاری لغو ائدیلدی.
